Държавен вестник, бр. 42, 2006 г., стр. 122

С Т Р .  122
Д Ъ Р Ж А В Е Н   В Е С Т Н И К
Б Р О Й  42
(2) Заявителите се уведомяват писмено за взе-
тото решение в 7-дневен срок от издаването му.
Чл. 16. Лицата, на които е призната квали-
фикация, придобита в държава членка, полу-
чават сертификат, издаден от заместник-пред-
седателя. Разпоредбите по чл. 11 се прилагат
съответно.
Чл. 17. Лицата, на които е било отказано
признаване на квалификация по реда на тази
глава, не могат да кандидатстват повторно за
признаване на същата квалификация.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. “Компетентен орган на държава членка”
е  държавен орган или организация, признати
съгласно законодателството на държавата  член-
ка или от държавни органи, изрично оправомо-
щени за тази цел с нормативен акт. Такива ор-
гани не могат да бъдат застрахователи или пре-
застрахователи.
2. “Организация в държава членка” е юри-
дическо лице, оправомощено с нормативен акт
или с  международен договор да издава дипло-
ми, сертификати или други документи за приз-
наване на квалификация в областта на застра-
ховането.
3. “Държава членка” е държава членка по
смисъла на § 1, т. 6 от  Кодeкса за застраховането.
§ 2. (1) Заявленията за допускане до изпит
по чл. 3, ал. 1 и за признаване на придобита
квалификация по чл. 12, ал. 1 се попълват  на
български език.
(2) Документите, които се изискват по реда
на наредбата и които са издадени на език, раз-
личен от българския, трябва да бъдат преведе-
ни на български език и легализирани в съответ-
ствие с изискванията на действащото законо-
дателство. При несъответствие между тексто-
вете за верни се приемат данните в превода на
български език.
§ 3. Заместник-председателят може да из-
готви образци на декларации и други стандар-
тизирани документи във връзка с прилагането
на наредбата.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 4. (1) Първият изпит за професионална
квалификация на застрахователни брокери се
провежда до 30 юни 2006 г., като срокът по чл. 7
не се прилага.
(2) Заварените застрахователни брокери по
§ 8, ал. 3 от Кодекса за застраховането, които
са привели дейността си в съответствие със
законовите  изисквания в срок до 31 март 2006 г.
и които отговарят на изискването за професи-
онален опит по чл. 2, ал. 3,  подават заявления
до заместник-председателя и служебно се впис-
ват  в регистъра по чл. 30, ал. 1, т. 9 от Закона
за Комисията за финансов надзор, без да се
явяват на изпит.
(3) Когато завареният застрахователен бро-
кер по ал. 2  е юридическо лице и изискването
за професионален опит по чл. 2, ал. 3  не е нали-
це по отношение на всички членове на неговия
управителен орган,  е необходимо всички  тези
лица—членове на  управителния му орган, да
се явят на  изпита по ал. 1, проведен при усло-
вията и по реда на тази наредба.
§ 5. До датата на влизане в сила на Адмист-
ративнопроцесуалния кодекс се прилагат съот-
ветните разпоредби на Закона за администра-
тивното производство, съответно Закона за
Върховния административен съд.
§ 6. Наредбата се приема на основание чл. 157,
ал. 7 от Кодекса за застраховането и е приета с
Решение № 57-Н от 10.V. 2006 г. на Комисията
за финансов надзор.
§ 7. Комисията за финансов надзор дава ука-
зания по прилагането на наредбата.
Председател: Ап. Апостолов
34477
НЕОФИЦИАЛЕН РАЗДЕЛ
Поправка. Министерството на транспорта прави следните поправки в Спогодбата за приемане на еднакви
правила за периодичните прегледи за проверка на техническата изправност на пътните превозни средства и за
взаимното признаване на тези прегледи (ДВ, бр. 37 от 2004 г.): Навсякъде в спогодбата думите “правило”,
“правила” и “правилата” се заменят съответно с “предписание”, “предписания” и “предписанията”. Навсякъде
в спогодбата думите “преглед за проверка на техническата изправност”, “прегледи за проверка на техническата
изправност”, “прегледите за проверка на техническата изправност” се заменят съответно с “технически прег-
лед”, “технически прегледи” и “техническите прегледи”. В т. 1 от приложение  № 2 на спогодбата думите “удос-
товерение за съответствие” се заменят със “свидетелство за съответствие”.